OpenLLM-France/wikimedia huggingface dataset:
# Josep Agustench Cucurull

Josep Agustench Cucurull (Valls, 1894 - Bernay, França, 1968) fou un pagès i sindicalista català.
Militant de la CNT i soci de la Societat Agrícola de Valls, durant la constitució del Sindicat de Treballadors del camp de Valls, celebrada el 10 juny de 1931, va ser elegit Tresorer d'aquest Sindicat. El novembre de l'any 1937 també va ser nomenat de Tresorer de la Col·lectivitat Agrícola de Valls. També formà part del sindicat "Llum i Força". El novembre de 1938 entra al govern municipal de Valls com a regidor, substituint un company que va haver de marxar cap al front. L'any 1939 s'exilià a França, sent reclòs en un camp de concentració fins al final de la Guerra Mundial.

## Referències

* 1 2 Gavaldà Torrents, Antoni; Martínez de Sas, María Teresa (coord. segle XIX); Pagès i Blanch, Pelai (coord. segle XX). «Agustench Cucurull, Josep». A: Diccionari biogràfic del moviment obrer als països catalans. L'Abadia de Montserrat, 2000, p. 44-45. ISBN 978-84-8415-243-9 [Consulta: 9 octubre 2017].
* ↑ Gavaldà, Antoni. La col·lectivització agrària a l'Alt Camp (1936–1939). Tarragona: Publicacions de la Universitat Rovira i Virgili, 2016, p. 425. ISBN 978-84-8424-520-9 [Consulta: 10 octubre 2017].
* ↑ Gavaldà Torrents, Antoni «La Unió General de Treballadors a Valls, en temps de guerra (1936-1939)». Quaderns de Vilaniu. Institut d'Estudis Vallencs, Núm. 30, 1996, pàg. 99. ISSN: 2385-4537 [Consulta: 10 octubre 2017].
* ↑ «Agustench, Cucurull, Josep». VeuObrera [Consulta: 10 octubre 2017].
# The Antenna

The Antenna (en turc, Bina) és una pel·lícula turca dirigida per Orçun Behram, estrenada el 2019.

## Argument

La pel·lícula mostra una societat distòpica a Turquia, on el govern del país vol posar en marxa un nou sistema de comunicació per tal de tenir controlats els continguts i programes que puguin veure tots els habitants del territori i els obliga a canviar les antenes de les seves cases. A un edifici dels suburbis s’espatlla la xarxa i la nova instal·lació provoca l’aparició d’una entitat malvada que amenaça els inquilins. Mehmet és el porter de la finca i intenta esbrinar qui n’està al darrere.

## Repartiment

* Gül Arici : Yasemin
* Elif Cakman : Cemile
* Murat Saglam : Hakan
* Enis Yildiz : Firat
* Ihsan Önal : Mehmet
* Eda Özel : Berrin
* Levent Ünsal : Cihan

## Premis

* Utopiales 2019 : menció especial del jurat

## Notes i referències

* ↑ The Antenna a terrorweekend.com
* ↑ «Nantes. Les Utopiales récompensent l’artiste SF Alejandro Jodorowsky». Ouest-France, 03-11-2019..

## Enllaços externs

* Tràiler de la pel·lícula a YouTube
# Flaret

El Flaret és una muntanya de 704 metres que es troba al municipi del Mas de Barberans, a la comarca catalana del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Flaret». Gran Enciclopèdia Catalana. Barcelona: Grup Enciclopèdia Catalana.
# Caseta de la Vila (Pinell de Solsonès)

La Caseta de la Vila és una masia situada al municipi de Pinell de Solsonès, a la comarca catalana del Solsonès.
Està situada a 589 m d'altitud. Es troba al sud de la Vila i de Ca l'Ermengol, i la masia dels Casals queda al nord-est. Just a tocar de la casa hi passar el GR-3, així com la Ruta de les Mentides.

## Història

A la llinda de la porta principal d'accés a la casa hi trobem inscrita la data 1802 que podria molt ben ser la data de construcció de la casa si tenen en compte que correspon també a l'època en què a la Vila es construïren alguns coberts. Aquesta casa seria una masoveria de la casa de la Vila.

## Descripció

La casa és de planta rectangular que consta d'una planta baixa més un pis superior. La casa es troba en avançat estat d'enrunament. Els materials de construcció són: pedra. tapia, calç i ciment. L'entrada principal de la casa és a la façana nord i es tracta d'una porta rectangular emmarcada amb carreus de pedra, a la llinda d'aquesta trobem la inscripció 1802. A la façana principal hl ha també una porta d'accés actualment tapiada. Hi han coberts annexos a la façana est i sud de la casa als que no es pot accedir a causa de l'espessa vegetació que els rodeja. La teulada tenia dues vessants i actualment es troba totalment descoberta.

## Referències

* 1 2 Aquest topònim figura al «Nomenclàtor oficial de toponímia de Catalunya». Departament de Territori i Sostenibilitat, Generalitat de Catalunya, 2009. Arxivat de l'original el 01-12-2017.
* 1 2 3 Ajuntament de Pinell de Solsonès Pla d'ordenació urbanística municipal de Pinell de Solsonès - Catàleg de masies i cases rurals (expedient 2009 / 037061 / N) [Pinell de Solsonès], 2014, pàg. 213-214 [Consulta: gener 2022].
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ «GR-3 Etapa 43». Federació d'Entitats Excursionistes de Catalunya. [Consulta: 2 febrer 2022].
* ↑ «La ruta de les mentides per Pinell de Solsonès». Descobrir (núm 168). [Consulta: 2 febrer 2022].
# Eric Snell

Eric Snell (Guernsey, Illes del Canal, 1953) és un artista contemporani, actualment director del Programa de Residència per a Artistes Internacionals (en anglès: International Artist in Residence Program).

## Biografia

Finalitzats els seus estudis al Col·legi d'Arts de Hornsey (Hornsey College of Art) treballà a Londres durant nou anys com docencent, per posteriorment traslladar-se a Berlín el 1985 amb una beca d'investigació. El 1985 va exposar a l'Espai 10 de la Fundació Joan Miró. El 1992 es trasllada a París com a convidat del programa de la Cité Internationale des Arts i després es desplaça a Nou Mèxic on va ser convidat a formar part en el programa Roswell Artist in Residence. Mitjançant una beca del Consell de Brisbane va crear una instal·lació anomenada View through to the other side of the world que connectava la galeria principal de l'escola d'Art local a Guernsey amb el hall del Judith Centre a Brisbane i que va ser inaugurada el setembre de 2004. Aquest controvertit projecte va generar una gran polèmica i es va mantenir exposat com instal·lació temporal fins a finals del 2004. El seu treball ha estat exposat a Europa, Nord Amèrica i Japó. Està casat amb Joanna Littlejohns amb la qual té una filla.

## Referències

* ↑ Error: hi ha títol o url, però calen tots dos paràmetres.«» (en anglès). IAIRP.com. [Consulta: 17 abril 2013].
* ↑ Segade, Manuel. Haver fet un lloc on els artistes tinguin dret a equivocar-se. Històries de l'Espai 10 i l'Espai 13 de la Fundació Joan Miró. Barcelona: Fundació Joan Miró, 2014. ISBN 978-84-941239-8-6 [Consulta: 25 abril 2014]. Permís de reutilització CC-BY-SA 3.0 via OTRS
* ↑ David Broker. «Quo Vadis» (en anglès). Institute of Modern Art. Arxivat de l'original el 2013-04-26. [Consulta: 17 abril 2013].
# Cantó de Coutances

El cantó de Coutances és un cantó francès del departament de la Manche, situat al districte de Coutances. Té 7 municipis i el cap es Coutances.

## Municipis

* Bricqueville-la-Blouette
* Cambernon
* Courcy
* Coutances
* Nicorps
* Saint-Pierre-de-Coutances
* Saussey

## Història

Llista dels consellers generals successius :
| Data d'elecció | Identitat | Partit |
| 1945-1961 | Étienne Fauvel | MRP |
| 1961-1973 | Gaston Brision | MRP, després UDR |
| 1973-1985 | Maurice Quarante | CNI |
| 1985-2004 | Alain Cousin | RPR, després UMP |
| 2004- | Claude Périer | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 11.132 | 11.387 | 12.270 | 12.555 | 12.603 | 12.429 | 12.510 |
| A partir de 1990: Població sense dobles comptes |||||||
# Beril·le

Beril·le (Beryllos o Beryllus) fou bisbe de Bostra vers el 230. Segons la seva doctrina el fill de Déu no tenia existència abans del naixement del Crist, i aquest Crist fou solament diví, i tenia la divinitat del Pare resident en ell comunicada per naixement com a emanació del pare. A un concili celebrat a Bostra el 244 va ser convençut per Orígenes de l'error d'aquesta doctrina i va tornar a la fe catòlica. Va escriure himnes, poemes i cartes que no s'han conservat.
# Serrat dels Alous

El Serrat dels Alous és una serra situada entre els municipis de Calders, a la comarca del Moianès, i Talamanca, a la del Bages, amb una elevació màxima de 429 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# OBJ (Wavefront)

OBJ (el nom sencer, rarament emprat, és Wavefront OBJect i l'extensió .obj) és un format de fitxer de definició de geometria d'objectes 3D. Els fitxers OBJ poden suportar colors il·limitats i un fitxer pot definir múltiples objectes. Els objectes d'un fitxer OBJ estan definits per cares de polígons (definits per vèrtexs o punts), normals i també poden emmagatzemar informació de color i textura. Els arxius OBJ són vectorials, comportant que els objectes definits siguin escalables. No hi ha cap mida màxima del fitxer. El format no emmagatzema cap informació de l'escena com la posició de la llum o les animacions. S'usa com a fitxer d'intercanvi entre programari diferent per a models no animats i per a la impressió d'objectes CAD i 3D. És un format de fitxer de codi obert àmpliament adoptat per diferents aplicacions gràfiques; en obrir el fitxer, apareixerà com a línies d'informació escrites en ASCII. Fou desenvolupat per Wavefront Technologies a la dècada de 1980 per al programari d'animació Advanced Visualizer.

## Referències

* ↑ «OBJ File Extension - What is it? How to open an OBJ file?». FIL Ext. [Consulta: 15 febrer 2022].
* ↑ «OBJ File Format – All You Need to Know». All3dp, 21-09-2021. [Consulta: 15 febrer 2022].
* ↑ Schechter, Sonia. «Everything You Need to Know About Using OBJ Files» (en anglès americà). Marxent, 04-03-2020. [Consulta: 15 febrer 2022].
# May Britt Våland

May Britt Våland (Sola, Rogaland, 5 d'agost de 1968) va ser una ciclista noruega. Va guanyar quatre cops el campionat nacional en contrarellotge i va aconseguir una medalla de bronze al Campionat del món de Persecució. Va participar als Jocs Olímpics d'Estiu de 1996.
És coneguda també amb el nom de May Britt Hartwell després del seu casament amb el ciclista nord-americà Erin Hartwell.

## Palmarès en ruta

* 1989
** Campiona de Noruega en contrarellotge
* 1990
** Campiona de Noruega en contrarellotge
* 1994
** Campiona de Noruega en contrarellotge
** Campiona de Noruega en contrarellotge per equips
* 1995
** Campiona de Noruega en contrarellotge

## Palmarès en pista

* 1986
** Campiona de Noruega en persecució
* 1987
** Campiona de Noruega en persecució
* 1989
** Campiona de Noruega en persecució
** Campiona de Noruega en quilòmetre
* 1990
** Campiona de Noruega en persecució
* 1991
** Campiona de Noruega en persecució
* 1992
** Campiona de Noruega en persecució

## Referències

* ↑ «May Britt Hartwell» (en anglès). Museo del ciclismo. [Consulta: 2 gener 2025].
* ↑ «May Britt Hartwell» (en anglès). olympedia. [Consulta: 2 gener 2025].

## Enllaços externs

* Fitxa a sitiodeciclismo.net
* Fitxa a cyclebase.nl
# Kakakhar

Kakakhar fou un país en el territori d'allò que avui en dia són Turquia i l'Iraq. El rei Shulgi d'Ur el conquerí el 2075 aC.

## Referències

* ↑ Middleton, 2005, «Shulgi».

## Bibliografia

* Middleton, J. World Monarchies and Dynasties (en anglès). Routledge, 2005. ISBN 9780765680501.
# Font dels Gossos

La Font dels Gossos és una font al terme municipal d'Anglès, comarca de la Selva (Girona). Està situada a 557 msnm.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó d'Alençon-3

El cantó d'Alençon-3 és un cantó francès del departament de l'Orne, situat al districte d'Alençon. Té 7 municipis i part del d'Alençon.

## Municipis

* Alençon (part)
* Cerisé
* Forges
* Larré
* Radon
* Semallé
* Valframbert
* Vingt-Hanaps

## Història

Llista dels consellers generals successius :
| Data d'elecció | Identitat | Partit |
| 1945-1955 | M. Terrier | UDSR |
| 1955-1962 | Marcel Hébert | RS |
| 1962-1965 | Hubert Mutricy | Sense etiqueta |
| 1965-1979 | Jean Cren | divers droite, després UDF |
| 1979-1985 | Pierre Mauger | PS |
| 1985-1992 | Alain Lambert | UDF |
| 1992-1998 | Roger Charuel | Divers droite |
| 1998-2004 | Hervé Olezac | UDF |
| 2004-2009 | Alain Lambert | UMP |
| 2009- | Jean-Claude Pavis | PS |
| les dades anteriors no són pas conegudes ||||
# Berkelland

Berkelland és un municipi de la província de Gelderland, al centre-oest dels Països Baixos. L'1 de gener del 2009 tenia 45.127 habitants repartits sobre una superfície de 260,43 km² (dels quals 1,75 km² corresponen a aigua). Limita al nord-oest amb Lochem, al nord amb Hof van Twente, al nord-est amb Haaksbergen, a l'est Vreden, al sud-oest Bronckhorst i al sud amb Oost Gelre.

## Centres de població

Avest, Beltrum, Borculo, Brammelerbroek, Brinkmanshoek, Broeke, De Bruil, De Haar, Eibergen, Geesteren, Gelselaar, Haarlo, Heurne, Holterhoek, Hoonte, Hupsel, Leo-Stichting, Lintvelde, Lochuizen, Loo, Mallem, Neede, Noordijk, Noordijkerveld, Olden Eibergen, Rekken, Rietmolen, Ruurlo i Veldhoek.

## Ajuntament

El consistori de Berkelland consta de 29 regidors:
* CDA 9 regidors
* PvdA 8 regidors
* VVD 6 regidors
* Gemeentebelangen 3 regidors
* D66 2 regidors
* GroenLinks 1 regidor

## Fill predilecte

* Menno ter Braak (°Eibergen 1902-L'Haia 1940), assagista i escriptor

## Enllaços externs

* www.berkelland.nl
# Serrat dels Trons (el Pont de Vilomara i Rocafort)

El Serrat dels Trons és una serra situada entre els municipis del Pont de Vilomara i Rocafort i de Sant Vicenç de Castellet a la comarca del Bages, amb una elevació màxima de 492 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Impremta Minerva

La Impremta Minerva és un edifici de Mataró (Maresme) protegit com a Bé Cultural d'Interès Local.

## Descripció

Es tracta d'una casa de doble cós de planta baixa i pis. Destaquen els brancals i llindes de pedra en les obertures de planta baixa i pis. A la planta baixa se situen dos arcs escarsers i un ull de bou sobre la porta d'entrada. A la planta primera hi ha dos balcons amb poms de llautó, situats simètricament a la xafardera que es conserva al centre de la façana. Les reformes realitzades han revaloritzat els esgrafiats noucentistes que incorporen figures i garlandes, obra de Francesc Canyelles i Balagueró. Una bella cornisa, també esgrafiada, corona l'edifici.
Aquest immoble feia les funcions de celler de la casa Viladesau de la Riera (segle xviii). Fou reformat al segle XX per convertir-lo en botiga.

## Referències

* 1 2 «Impremta Minerva». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].
# Martín Fiz Martín

Martín Fiz Martín (Vitòria, País Basc, 1963) és un atleta basc retirat, especialista en carreres de fons.

## Biografia

Va néixer el 3 de març de 1963 a la ciutat de Vitòria, capital del País Basc.
L'any 1997 fou guardonat amb el Premi Príncep d'Astúries dels Esports com a integrant de l'Equip espanyol de Marató.

## Trajectòria esportiva

Va iniciar els seus primers pasos esportius al costat de Gregorio Rojo. Després de passar diversos anys disputant proves de fons fou medalla d'or en els 3.000 m. obstacles als Campionats Iberoamericans de Mèxic l'any 1988, així com dues vegades campió d'Espanya de Cross els anys 1990 i 1992, i tres vegades medalla de bronze per equips en el Mundial de Cross per equips.
L'any 1993 inicià la seva activitat en la marató, guanyant diverses maratons al llarg de la seva carrera, entre elles la de Rotterdam el 1995. L'any 1994 aconseguí la medalla d'or en el Campionat d'Europa d'Atletisme disputat a Hèlsinki i el 1995 aconseguí esdevenir el primer espanyol a esdevenir campió del Món gràcies a la seva victòria al Campionat del Món d'Atletisme de Göteborg. En els Jocs Olímpics d'Atlanta finalitzà en quarta posició en la prova de marató, i l'any següent en els Mundials d'Atletisme de Sevilla finalitzà en segona posició, just per darrere del seu company d'equip Abel Antón.
El 24 de març de 1996 establí el rècord del món en la marató, establint la seva marca en 2h 08m 25s.
Cada any es disputa una marató a la seva ciutat natal que duu el seu nom.

## Referències

* ↑ (castellà) Príncep d'Astúries dels Esports 1997 Arxivat 2010-03-23 a Wayback Machine.

## Enllaços externs

* (anglès) Fitxa esportiva de Martín Fiz a la World Athletics
* (castellà) www.elpais.com - Entrevista a Martín Fiz
* (castellà) Maratón Martín Fiz
# Serrat de Sant Joan (Molló)

El Serrat de Sant Joan és una serra situada al municipi de Molló (Ripollès), amb una elevació màxima de 1.469,8 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Serrat de Sant Joan (Molló)». Gran Enciclopèdia Catalana. Barcelona: Grup Enciclopèdia Catalana.
* Aquest topònim figura al «Nomenclàtor oficial de toponímia de Catalunya». Departament de Territori i Sostenibilitat, Generalitat de Catalunya, 2009. Arxivat de l'original el 01-12-2017.
# Punt del Mitjotes

El Punt del Mitjotes és una muntanya de 229 metres que es troba al municipi de Vilanova i la Geltrú, a la comarca del Garraf. Està situat entre el Torrent de la Pastera, a l'est, i el Fondo de les Mesquites, a l'oest, així com al sud del Mas de l'Artís. Al segle xviii aquest lloc es coneixa amb el nom de la muntanya d'en Giralt, mentre que més antigament segurament s'anomenava serra Llobatera. El primer document amb el nom actual és del 1897. No es coneix l'origen del nom ni a qui anava dedicat aquest sobrenom.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Carbonell i Virella, Vicenç. Noms de lloc de Vilanova i la Geltrú. Segona edició. Vilafranca del Penedès: Institut d'Estudis Penedesencs, 2020, p. 549. ISBN 9788415017455.
# Peloneustes philarchus

Peloneustes philarchus és una espècie extinta de plesiosaure de la família dels pliosàurids que visqué al mar de les argiles d'Oxford durant el Juràssic mitjà, fa entre 163,5 i 164,7 milions d'anys. Se n'han trobat restes fòssils a França i el Regne Unit. Es tracta de l'única espècie reconeguda actualment del gènere Peloneustes. Feia 3,8 metres de llargada i pesava 6 tones. Tenia el musell llarg i dents mitjanament grosses que li permetien caçar ammonits, entre altres preses. El nom genèric Peloneustes significa ‘nedador de l'argila’.

## Referències

* 1 2 Entrada «Peloneustes philarchus» de la Paleobiology Database (en anglès). [Consulta: 28 desembre 2024].
* ↑ Paul, 2022, p. 98.

## Bibliografia

* Paul, G. S. The Princeton Field Guide to Mesozoic Sea Reptiles (en anglès). Princeton University Press, 2022. ISBN 9780691241456.
# Cantó d'Athis-de-l'Orne

El cantó d'Athis-de-l'Orne és un cantó francès del departament de l'Orne, situat al districte d'Argentan. Té 15 municipis i el cap es Athis-de-l'Orne.

## Municipis

* Athis-de-l'Orne
* Berjou
* Bréel
* Cahan
* La Carneille
* Durcet
* La Lande-Saint-Siméon
* Ménil-Hubert-sur-Orne
* Notre-Dame-du-Rocher
* Ronfeugerai
* Sainte-Honorine-la-Chardonne
* Saint-Pierre-du-Regard
* Ségrie-Fontaine
* Taillebois
* Les Tourailles

## Història

Llista dels consellers generals successius :
| Data d'elecció | Identitat | Partit |
| 1945-197. | M. Lefébure | Divers droite |
| 197.-1982 | M. Pichard | Divers droite |
| 1982-2008 | Maurice Duron | UDF, després UMP |
| 2008- | Philippe Senaux | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 7.725 | 7.606 | 7.534 | 7.818 | 7.788 | 7.342 | 7.760 |
| A partir de 1990: Població sense dobles comptes |||||||
# Berlin Thunder

Els Berlin Thunder van ser un club de futbol americà de la ciutat de Berlín (Alemanya).

## Història

El club es creà l'any 1999 en comprar la franquícia dels London Monarchs de la National Football League Europe. Jugava els seus partits a l'Estadi Olímpic de Berlín (Olympiastadion). En els seus pocs anys d'història guanyaren el World Bowl 3 cops: 2001, 2002 i 2004. El club es va dissoldre l'any 2007.

## Palmarès

* 3 títols de la World Bowl: 2001, 2002, 2004.
* 1 sot-campionat de la World Bowl: 2005.

## Jugadors destacats

* Rohan Davey
* Dave Ragone
* Rich Scanlon

## Enllaços externs

* Web oficial (anglès) (alemany)
# Roca de Sant Jaume (Sant Vicenç de Castellet)

La Roca de Sant Jaume és una muntanya de 539 metres que es troba al municipi de Sant Vicenç de Castellet, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# President dels Emirats Àrabs Units

Els presidents dels Emirats Àrabs Units, o els Raʾīs, és el cap d'estat de la Unió dels Emirats Àrabs (Emirats Àrabs Units).
El president i el vicepresident són elegits de jure cada cinc anys pel Consell Suprem Federal, i el primer ministre del Unió dels Emirats Àrabs és de jure nomenat pel president. De facto, el governant de l'Emirat d'Abu Dhabi ostenta la presidència i el governant de l'Emirat de Dubai ocupa la presidència. El president també és el comandant en cap de les Forces Armades dels Emirats Àrabs Units.
El xeic Zayed bin Sultan Al Nahyan va ser àmpliament acreditat per unificar els set emirats en un sol estat federal. Va ser el primer president dels Emirats Àrabs Units des de la formació dels Emirats Àrabs Units fins a la seva mort el 2 de novembre de 2004. El va succeir el seu fill, el xeic Khalifa bin Zayed, que va morir al càrrec el 13 de maig de 2022. Després de la mort del seu germà Khalifa, El xeic Mohamed bin Zayed Al Nahyan va ser elegit tercer i actual president dels Emirats Àrabs Units pel Consell Suprem federal el 14 de maig de 2022.

## Llista

| Núm. | Retrat | Nom (Naixement-Mort) | Període del mandat | Període del mandat | Període del mandat | Emirat |
| Núm. | Retrat | Nom (Naixement-Mort) | Va prendre el càrrec | Va deixar el despatx | Temps al càrrec | Emirat |
| 1 | | Xeic Zayed bin Sultan Al Nahyan زايد بن سلطان آل نهيان (1918–2004) | 2 desembre 1971 | 2 Novembre 2004 (Va morir al càrrec) | 32 anys, 336 dies | Abu Dhabi |
| – | | Xeic Maktoum bin Rashid Al Maktoum مكتوم بن راشد آل مكتوم (1943–2006) En funcions | 2 Novembre 2004 | 3 Novembre 2004 | 0 anys, 1 dia | Dubai |
| 2 | | Xeic Khalifa bin Zayed Al Nahayan خليفة بن زايد آل نهيان (1948–2022) | 3 Novembre 2004 | 13 maig 2022 (Va morir al càrrec) | 17 anys, 191 dies | Abu Dhabi |
| – | | Xeic Muhammad bin Rashid Al Maktum محمد بن راشد آل مكتوم (1949–) En funcions | 13 maig 2022 | 14 maig 2022 | 0 anys, 1 dia | Dubai |
| 3 | | Xeic Mohammed bin Zayed Al Nahyan محمد بن زايد آل نهيان (1961–) | 14 maig 2022 | Titular | 2 anys, 233 dies | Abu Dhabi |

## Referències

* ↑ «The UAE Leaders» (en francès). mideast-capital-6. [Consulta: 31 agost 2021].
* ↑ «The Political System of the UAE». www.hziegler.com. [Consulta: 31 agost 2021].
* ↑ «United Arab Emirates 1971 (rev. 2009) Constitution - Constitute» (en anglès). www.constituteproject.org.
* ↑ «UAE». Arabruleoflaw.org. [Consulta: 12 febrer 2016].
* ↑ Reporter, A. Staff. «Sheikh Mohamed bin Zayed elected President of the UAE» (en anglès). Khaleej Times. [Consulta: 14 maig 2022].
* ↑ «CNN.com – UAE's president Nahyan dies – Nov 2, 2004». edition.cnn.com. [Consulta: 14 maig 2022].
* ↑ «Khalifa elected new UAE President». Emirates News Agency, 04-11-2004.
* ↑ «UAE President Sheikh Khalifa dies at 73» (en anglès). BBC News, 13-05-2022.
* ↑ «UAE president Sheikh Khalifa bin Zayed dies». Reuters, 13-05-2022.
* ↑ Reporter, A. Staff. «Sheikh Mohamed bin Zayed elected President of the UAE» (en anglès). Khaleej Times. [Consulta: 14 maig 2022].